jkorsvik/nowiki_second_scrape_merged huggingface dataset:
Rabbit Don’t Come Easy

Rabbit Don't Come Easy er det tyske power metal-bandet Helloweens tiende studioalbum.
Trommeslageren Mark Cross ble nødt til å forlate bandet på grunn av kronisk tretthetssyndrom og spilte derfor trommer kun på sangene «Listen to the Flies» and «Don't Stop Being Crazy». Mark Cross gjorde flere forsøk på å spille inn trommene på albumet, men hadde ikke nok energi og krefter til å fullføre det. Motörhead-trommeslageren Mikkey Dee (tidligere King Diamond)  spilte inn trommene på resten av albumet, men var aldri et fast medlem. Stefan Schwarzmann spiller trommene på bonussangene.


== Sporliste ==
«Just a Little Sign» (4:26)
«Open Your Life» (4:30)
«The Tune» (5:37)
«Never be a Star» (4:12)
«Liar» (4:56)
«Sun 4 the World» (3:58)
«Don't Stop Being Crazy» (4:21)
«Do You Feel Good» (4:24)
«Hell Was Made in Heaven» (5:34)
«Back Against the Wall» (5:46)
«Listen to the Flies» (4:54)
«Nothing to Say» (8:35)Den europeiske utgaven hadde bonussangen «Far Away», men den japanske hadde bonussangen «Fast as a Shark» som er en coverlåt av det tyske speed metal-bandet Accept.


== Personell ==
Andi Deris – Vokal
Michael Weikath – Gitar
Sascha Gerstner – Gitar
Markus Grosskopf – Bass
Mikkey Dee – Session trommer
Mark Cross – Trommer  på «Listen to the Flies» and «Don't Stop Being Crazy»
Stefan Schwarzmann – Trommer på bonusspor


== Referanser ==


== Eksterne lenker ==
(en) Rabbit Don't Come Easy på Discogs 
(en) Rabbit Don't Come Easy på MusicBrainz 
(en) Rabbit Don't Come Easy på Encyclopaedia Metallum
Fylkesvei 6464

Fylkesvei 6464 (Fv6464) går mellom Valen og Bergli i Frøya. Veiens lengde er 1,9 km.
Før Trøndelag fylke ble opprettet 1. januar 2018 hadde veien betegnelsen Fylkesvei 412 (Sør-Trøndelag).


== Kommuner og knutepunkter ==

 Frøya
716Fylkesvei 716 Valen
716Fylkesvei 716 Bergli


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6464
(no) Statens vegvesen – trafikkmeldinger
Keeper of the Seven Keys – The Legacy

Keeper of the Seven Keys – The Legacy er det tyske power metal-bandet Helloweens ellevte studioalbum. Dette er et dobbelalbum, og som albumets tittel antyder er dette en slags fortsettelse av Keeper of the Seven Keys Part I fra 1987 og Keeper of the Seven Keys Part II fra 1988. Musikkstilen dreies her mere mot progressiv metal enn på de foregående albumene. 
Sangen «Occasion Avenue» inneholder en sampling med gamle opptak av tidligere vokalist Michael Kiske. Candice Night, kona til Ritchie Blackmore og medlem av gruppen Blackmore's Night, er gjestevokalist på sangen «Light the Universe». 


== Sporliste ==
Disk 1

«The King for a 1000 Years» (13:54)
«The Invisible Man» (7:17)
«Born on Judgment Day» (6:14)
«Pleasure Drone» (4:08)
«Mrs. God» (2:55)
«Silent Rain» (4:21)Disk 2

«Occasion Avenue» (11:04)
«Light the Universe» (5:00)
«Do You Know What You're Fighting for?» (4:45)
«Come Alive» (3:20)
«Shade in the Shadow» (3:24)
«Get It Up» (4:13)
«My Life For One More Day» (6:51)


== Personell ==
Andi Deris – Vokal og keyboard
Michael Weikath – Gitar
Sascha Gerstner – Gitar og keyboard
Markus Grosskopf – Bass
Dani Löble – Trommer


=== Øvrige medvirkende ===
Candice Night – Gjestevokalist på «Light the Universe»
Oliver Hartmann – Bakgrunnsvokal
Olaf Senkbeil – Bakgrunnsvokal
Friedel Amon – Keyboard


== Eksterne lenker ==
(en) Keeper of the Seven Keys – The Legacy på MusicBrainz
Worcester (Wes-Kaap)

Worcester i provinsen Wes-Kaap i Sør-Afrika er den største byen i Breede-dalen. Den har 76 894 innbyggere. Byen ligger 120 km nordøst for Cape Town ved N1–motorveien som går nordover til Johannesburg. Den er administrasjonssenter for Breede Valley kommune og er sentrum for Wes-Kaaps indre områders handelsaktivitet. Worcester ble grunnlagt i 1820 etter at to gårder, Roodewal og Langerug, ble slått sammen og oppkalt etter markien av Worcester, han var bror til Charles Somerset, guvernøren i Kappkolonien.
Byen ligger på 220 moh og ligger mellom elven Breede og Hex River-fjellene i nord. Dalen rundt er også den største vinproduserende regionen i Sør-Afrika og står for nesten 20% av landets vinproduksjon.Worcester opplever mer ekstreme temperaturer enn Cape Town siden havets innflytelse blokkeres av fjellrekkene Du Toitskloof og Slanghoek i vest. Maksimumstemperaturen kan nå over 40°C. Sommeren er vanligvis tørr med sjeldne tordenstormer sent på sommeren, mens våren og høsten har milde temperaturer mellom 10°C og 25°C med en og annen regnskur.Vintrene er vindfylte og ofte kjølige til kalde, og det er vanlig med snø i høyder over 1000 moh. Maksimumstemperaturen varierer fra 10° til 17°C, mens minimum ligger rundt frysepunktet. Vinteren sørger for det meste av Worcesters 175 mm årlige nedbør. Byen ligger i en spesiell regnskygge, et fenomen som skyldes de høye fjellene rundt. Det meste av Breede-dalen får relativt rikelig med nedbør, fra 500 mm til over 1000 mm, men selve byen er tørr.
Worcesters økonomi fungerer primært til å tjene dens agrikulturelle samfunn. Den er også et transportknutepunkt og administrativt senter. KWVs brandydestilleri, det største av sitt slag i verden, ligger i Worcester. 
Worcester har to lokalt godt kjente skole, De La Bat skole for døve og Pioneer skole for blinde. De fleste i Worcester har afrikaans som morsmål med xhosa og engelsk språklige minoriteter.
De fleste av de mer velstående forstedene ligger mot nord, inkludert Fairway Heights, Panorama og Langerug. Sørsiden av byen forblir lavere middelklasse til fattig med flest xhosa og fargede grupper, mye av dette skyldes arven etter apartheid, i forstedene Zwelinthemba, Johnsons Park og Eselen Park. 

		
		
		


== Referanser ==


== Eksterne lenker ==
Worcester Standard lokal avis på afrikaans
Mr. Ego (Take Me Down)

Mr. Ego (Take Me Down) er det tyske power metal-bandet Helloweens andre EP. EP-en ble kun gitt ut i Europa.


== Sporliste ==
«Mr. Ego (Take Me Down)» (7:03)
«Where The Rain Grows» (4:47)
«Can't Fight Your Desire» (3:46)
«Star Invasion» (4:47)


== Personell ==
Andi Deris – Vokal
Michael Weikath – Gitar
Roland Grapow – Gitar
Markus Grosskopf – Bass
Uli Kusch – Trommer
Hellesvik

Hellesvik (eller Hellesvika eller Hellesvikan) er et sted i Frøya kommune i Trøndelag. Stedet har trolig navn etter en enkelt person; Herleik eller Helleik, eventuelt av hellir, hallar, utoverhengande berg fra geografien i Hallarvika der gården Hellesvikan lå. Første faste bosetning fra 1618 til 1660, deretter flere perioder uten bosetning fram til 1850-tallet.
Hellesvik blir ofte inkludert i det nærliggende tettstedet Nesset. Veidele der 714Fylkesvei 714 til Hammarvika (via Sistranda) og 716Fylkesvei 716 til Hammarvika (via Nordskag) møtes. Fv438 til Strømøy via Sletta kirke (5 km).
Idrettsplass med barnehage, og vanntårn på Urdaheia med utkikkspunkt som gir fritt syn over hele øst-Frøya, samt utover Frohavet i nordøst og Frøyhavet i nord samt fiskeværene Sula, Bogøy og Mausund.
David Buck

David Buck (født 17. oktober 1936, død 27. januar 1989) var en engelsk skuespiller. Han er mest kjent for å ha gitt sin stemme til karakteren Gimli i den animerte Ringenes Herre-filmen fra 1978. Buck døde av kreft i 1989.


== Referanser ==


== Eksterne lenker ==
(en) David Buck på Internet Movie Database 
(sv) David Buck i Svensk Filmdatabas 
(da) David Buck på Filmdatabasen 
(da) David Buck på Scope 
(fr) David Buck på Allociné 
(en) David Buck på AllMovie 
(en) David Buck hos The Movie Database 
(en) David Buck hos Behind The Voice Actors
Sentralamerikanske og karibiske leker

Sentralamerikanske og karibiske leker er verdens nest eldste fremdeles pågående multisportkonkurranse. Bare De olympiske leker har pågått lengre. I den første utgaven deltok bare tre land: Mexico, Cuba og Guatemala og lekene ble kalt 'sentralamerikanske leker. I 1935 skiftet man til sentralamerikanske og karibiske leker da flere land kom til. 31 land deltok i 1993-lekene i Puerto Rico og 1998-lekene i Venezuela. 2006-utgaven ble arrangert i Cartagena i Colombia.


== Arrangørsteder ==
1926 – Mexico by, Mexico
1930 – Havanna, Cuba
1935 – San Salvador, El Salvador
1938 – Panama by, Panama
1946 – Barranquilla, Colombia
1950 – Guatemala by, Guatemala
1954 – Mexico by, Mexico
1959 – Caracas, Venezuela
1962 – Kingston, Jamaica
1966 – San Juan, Puerto Rico
1970 – Panama by, Panama
1974 – Santo Domingo, Den dominikanske republikk
1978 – Medellín, Colombia
1982 – Havanna, Cuba
1986 – Santiago de los Caballeros, Den dominikanske republikk
1990 – Mexico by, Mexico
1993 – Ponce, Puerto Rico
1998 – Caracas, Maracaibo
2002 – San Salvador, El Salvador
2006 – Cartagena de Indias, Colombia
2010 – Mayagüez, Puerto Rico
2014 – Veracruz, Mexico
2018 – Barranquilla, Colombia


== Se også ==
Panamerikanske leker


== Eksterne lenker ==
Offisiell nettside for Cartagena 2006
Cholula

Cholula er en by i den meksikanske delstaten Puebla. Det fulle navnet er Cholula de Rivadavia. Byområdet er delt i to kommuner, nemlig San Andrés Cholula og San Pedro Cholula, og begge inngår i storbyområdet Puebla.
Byen befinner seg ca. 15 kilomenter vest for Puebla, i en høyde av 2135 meter over havet. Ifølge folketellinga av 2005 bor det 82 964 mennesker i San Andrés de Cholula, mens San Pedro Cholula har et innbyggertall på 35 206. 


== Navn ==
Navnet Cholula stammer fra urspråket nahuatl, som ennå snakkes i avsidesliggende områder i delstaten Puebla. Nahuatl-formen Acholōllān kan tolkes som «fluktstedet», noe som settes i sammenheng med at områdets opprinnelige innbyggere ble fordrevet av nahua-folk tidlig i byens historie. [1] Arkivert 3. mars 2016 hos Wayback Machine.


== Historie ==
Cholula, som på nahuatl heter Acholōllān, var en viktig by i prekolumbiansk tid, og byens historie går i alle fall tilbake til 100-tallet før Kristus. Før det var Cholula en landsby gjennom flere årtusener. 
I de første århundrene etter Kristus, da Mesoamerika var dominert av Teotihuacan, var Cholula et viktig sentrum. Cholula ser ut til å ha unngått det voldsomme endeliktet Teotihuacan fikk på 700-tallet. Også for toltekerne var Cholula et viktig senter, og under aztekerne ble fyrstene velsignet av prestene i Cholula som et tegn på sin herskerstatus. 
Da Hernán Cortés, Mexicos erobrer, ankom Cholula i 1519, så han aztekerrikets nest største by med anslagsvis 100 000 innbyggere. I tillegg til Quetzalcoatl-templet og en rekke palasser hadde byen 365 templer.
Etter erobringen svor Hernán Cortés på å bygge like mange kirker som det hadde vært templer, noe han ikke klarte. I 1531 ble byen Puebla grunnlagt 14 kilometer øst for, og den nye byen satte snart Cholula i skyggen.


== Pyramiden i Cholula ==
Pyramiden i Cholula, som ble bygd i Teotihuacán-perioden, er verdens største pyramide i volum. Pyramiden må allerede ha vært overgrodd da spanjolene kom hit i 1519. Kirken Nuestra Señora de Remedios står på toppen av pyramiden, noe som ser ut som en provokasjon fra spansk side. Imidlertid er det mye som taler for at spanjolene faktisk ikke visste at det var snakk om en pyramide.


== Cholula i dag ==
Cholula er i dag nærmest en forstad til Puebla, og er lokalt kjent for sitt natteliv. Sentrum av byen har et stort utvalg barer og restauranter som er populære blant studentene på Universidad de las Americas, et nærliggende universitet.


== Kilder ==
Befolkningsstatistikk 2005 INEGI: Instituto Nacional de Estadística, Geografía e Informática
Puebla Enciclopedia de los Municipios de México


== Eksterne lenker ==
Ayuntamiento de San Andrés Cholula Nettside for San Andrés Cholula
Municipio de San Pedro Cholula Nettside for San Pedro Cholula
Pyramiden i Cholula (Delstatsmyndighetene, spansk)
Bilder fra Cholula fra TourByMexico.com Arkivert 13. juni 2006 hos Wayback Machine.
Flyktet Cholula-folket til sørøstre USA
Universidad de las Américas – Puebla (Universitetet i San Andrés Cholula)
Algeciras

Algeciras er en havneby i Andalucía i Sør-Spania, beliggende omkring 15 kilometer fra Den iberiske halvøyas sørligste punkt og om lag 10 kilometer fra Gibraltar. Algeciras, som har omkring 110 000 innbyggere, har en av verdens mest trafikkerte havner med mye trafikk til og fra Afrika. Det går ferger regelmessig til Tanger i Marokko og den spanske eksklaven Ceuta på den andre siden av Gibraltar-stredet.
Navnet Algeciras kommer fra arabisk al-jazīra (halvøya), som også er opphavet til navnene Alger og Al-Jazeera.
Algeciras har spilt en betydelig rolle som havneby helt siden antikken. Under Napoleonskrigen ble flere sjøslag utkjempet her med styrkene basert i det britiske Gibraltar tvers over bukta. 


== Referanser ==


== Eksterne lenker ==
Offisielt nettsted 
(en) Algeciras – kategori av bilder, video eller lyd på Commons 
(en) Algeciras – galleri av bilder, video eller lyd på Commons 
Havnemyndighetens offisielle nettside (engelsk og spansk).
Mohamed Amin

Mohamed «Mo» Amin (født 29. august 1943 i Nairobi, død 23. november 1996 på Komorene) var en kenyansk fotojournalist kjent for sine bilder og filmreportasjer av sultkatastrofen i Etiopia 1984–1985.
Mohamed Amin ble født 29. august 1943 i Eastleigh i Nairobi. Han grunnla Camerapix i 1963 i Dar-es-Salaam og flyttet selskapet til Nairobi tre år senere. Da sultkatastrofen i Etiopia brøt ut i 1984, førte Mohamed Amin og Michel Buerks reportasjer til at saken ble satt på internasjonal dagsorden, og inspirerte blant annet til de kjente Live Aid-konsertene.
Mohamed Amin døde 23. november 1996 da et kapret Ethiopian Airlines-fly styrtet i havet utenfor Komorene.


== Referanser ==


== Eksterne lenker ==
Mohamed Amin Foundation, offisiell nettside
Camerapix
"Mo & Me" episode en - del 1
"Mo & Me" episode en - del 2
"Mo & Me" episode to - del 1
"Mo & Me" episode to - del 2
"Mo & Me" episode tre - del 1
"Mo & Me" episode tre - del 2
Live in the U.K.

Live in the U.K. er det tyske power metal-bandet Helloweens første konsertalbum. Albumet ble gitt ut i 1989. De amerikanske og japanske utgivelsene fikk navnene I Want Out – Live og Keepers Live. Det er kun den europeiske versjonen som inneholder sangen «Rise and Fall».


== Sporliste ==
«A Little Time» (6:31)
«Dr. Stein» (5:22)
«Future World» (8:56)
«Rise and Fall» (4:51)
«We Got the Right» (6:07)
«I Want Out» (5:44)
«How Many Tears» (9:55)


== Besetning ==
Michael Kiske – Vokal
Kai Hansen – Gitar
Michael Weikath – Gitar
Markus Grosskopf – Bass
Ingo Schwichteberg – Trommer


== Eksterne lenker ==
(en) Live in the U.K. på Discogs 
(en) Live in the U.K. på MusicBrainz 
(en) Live in the U.K. på Encyclopaedia Metallum
SimCity

SimCity er en videospillserie som ble skapt av Will Wright. Spillene går ut på å være borgermester i en by. Som borgermester må du bygge byen fra grunnen av, eller videreutvikle byen. Jobben gjøres vanskeligere av kriminalitet, katastrofer og transportproblemer.
Det første spillet i serien, SimCity, kom ut i 1989 for MS-DOS og kom senere i versjoner for Amiga, Atari, Commodore 64, SNES og Microsoft Windows 3.11. I dag heter originalspillet SimCity Classic og kan spilles gratis på internett.[1].


== Gameplay ==
I de aller fleste Sim City-spillene er spilleren nødt til å fungere som en ordfører, og i det spillet skal begynne sitter man bare med et tomt kart. Deretter skal spilleren utvide resten av området sitt, med et bestemt budsjett. Etter hvert som byen utvikler seg, er spilleren i stand til å legge til forskjellige regjeringsbygninger eller andre «spesielle» bygninger (for eksempel et tinghus) avhengig av hvor stor byen er. Korrekt forvaltning av byen krever at alle innbyggerne kan få tak i grunnleggende verktøy eller andre muligheter (deriblant elektrisitet eller vann, og noen ganger håndtere avfall) sammen med offentlige tjenester som helse, utdannelse eller sikkerhet, en park eller ulike fasiliteter for idrett. Spilleren må også utvikle relevante bygninger, eller annen infrastruktur.
Utilstrekkelig finansiering av forskjellige tjenester kan føre til streik, eller annet forfall. Den primære inntektskilden i byen er beskatning, selv om noen inntekter også kan genereres ved legalisering av for eksempel gambling eller plassere enkelte «spesielle» bygninger som militærbaser eller fengsel i området. Spilleren kan også inngå en rekke avtaler med andre byer i området, for å selge eller kjøpe ulike tjenester. Spilleren blir også nødt til å håndtere forskjellige katastrofer, som brann og tornadoer, eller fiktive kriser - som monster-angrep.


== Spillserien ==
Alle versjonene som finnes er utviklet av Maxis Software, som har utviklet et lignende spill beregnet på barn under tittelen SimTown. I tillegg kommer andre Sim-videospill som SimEarth, SimFarm, SimLife, SimAnt, SimIsle, SimHealth, SimTower, SimPark og The Sims.


== Se også ==
The Sims
The Sims 2
The Sims 3
The Sims 4


== Eksterne lenker ==
(en) SimCity hos Giant Bomb 
(en) SimCity hos MobyGames 
(en) SimCity hos GameFAQs
Ringmur

En ringmur (eller kurtinmur fra fransk courtine, «gardin») er en mur, normalt svært tykk, som strekker seg rundt en festning og beskytter borggården. En festning kan ha flere ringmurer utenfor hverandre, og det er også vanlig med en vollgrav og eventuelt skanser utenfor muren. 
De eldste ringmurer var bare enkle murer der forsvarere kunne stå på toppen og skyte eller kaste ting mot angripere. Effekten ble forsterket av at man begynte å bygge tårn i ringmuren. Disse gav bedre evne til å yte motstand under angrep, både ved at man kunne plassere flere forsvarere på muren, at disse ble beskyttet bedre ved at de kom høyere opp, og ved at man kunne plassere tyngre skyts på tårnene.
Wimbledon-turneringen 2001

Wimbledon-turneringen 2001 ble avviklet mellom 25. juni og 9. juli i London og er en Grand Slam-turnering i tennis på gras. Singleturneringen for damer ble vunnet av amerikanske Venus Williams som forsvarte sin tittel fra fjorårets turnering. Goran Ivanišević vant sin førte tittel i sin fjerde singlefinale i Wimbledon. Det amerikanske doubleparet Donald Johnson / Jared Palmer vant doubleturneringen for herrer og damedoublen ble vunnet av Lisa Raymond og Rennae Stubbs. Lukas Friedl og Daniela Hantuchova vant mixeddoublen. 


== Menn ==


=== Kvartfinaler ===


=== Semifinaler ===


=== Finale ===


== Kvinner ==


=== Kvartfinaler ===


=== Semifinaler ===


=== Finale ===


== Eksterne lenker ==
ITF Menn, Kvinner
Garnison

En garnison (fra fransk garnison, som kommer fra garnir, «å utstyre») er en militær styrke som er stasjonert på et spesielt sted og utgjør den faste militære besetningen på stedet. I den opprinnelige betydningen av ordet hadde denne styrken til oppgave å vokte stedet, gjerne en festning, et slott eller en by. Byer som har en militærforlegning kalles ofte garnisonsbyer. Betegnelsen garnisonsby brukes særlig om byer der garnisonen er så stor at den preger byen på ulike måter. Fredrikstad ble utbygget hovedsakelig av militære motiv (opprinnelig grunnlagt i 1567 og fullt utbygget som garnisonsby rundt 1660). I Norge har Kristiania, Fredrikstad og Fredrikshald (Halden) blitt omtalt som store garnisonsbyer. I 1624 fikk Trondheim fast besetning av soldater (opprinnelig 20 mann i fredstid og utvidet til flere hundre eller tusen i krigsår, i 1788 var det 188 soldater) og en egen skatt ble utskrevet på bønder og borgere for å dekke utgiftene til garnisonen. Christian IV anla Kristiansand hovedsakelig av militære hensyn etter at keiseren okkuperte Jylland. Etter at den danske kongen gjenvant kontrollen over Jylland ble Fredericia anlagt i 1647 av samme grunn. På 1700-tallet hadde garnisonen i Krisiansand omtrent 500 soldater i en by med 3000 innbyggere, i krigsårene tidlig på 1800-tallet var det rundt 2000 mann stasjonert. Det norske militæret var på 1600-1700-tallet hovedsakelig en folkehær eller bondehær bestående av mannskap som bygdene stilte med, og hadde derfor til forskjell fra Danmark og Sverige små stående styrker med mindre grunnlag for oppbygging av garnisonsbyer.Senere har man begynt å bruke ordet om styrker som er stasjonert et spesielt sted uten at de har noen oppgaver knyttet til nettopp dette stedet. Ordet brukes på denne måten i Norges forsvar, der man f.eks. har Garnisonen i Porsanger og Garnisonen i Sør-Varanger. Noe lignende gjelder i Storbritannia, der de større militære basene, med mer enn en leir og eget hovedkvarter, kalles garnisoner. 
I Israel er en garnisonsenhet (hebraisk חיל מצב; cheil matzav) en regulær enhet som forsvarer et spesifikt område som en by, en provins, en festning eller en enkelt bygning. 


== Referanser ==
Enz

Enz er en elv i Baden-Württemberg i Tyskland, en av sideelvene til Neckar fra venstre med en lengde på 112 km. 
Enz har to kildeelver, Lille Enz og Store Enz, som har sitt utspring nord i Schwarzwald, sistnevnte ved Enzklösterle. I Calmbach renner de to elvene sammen og danner Enz. Elva renner så gjennom Neuenbürg og Pforzheim, der den renner ut av Schwarzwald, og videre gjennom byene Vaihingen og Bietigheim-Bissingen. De nedre delene av elva går gjennom et vindistrikt. Enz munner ut i Neckar i Besigheim. 
Tidligere var Enz en viktig elv for tømmerfløting.
Samvelderike

Samvelderike (engelsk Commonwealth realm) er en betegnelse på hver av de selvstendige statene som erkjenner den britiske monarken som statssjef og som også er medlemmer av Samveldet (engelsk Commonwealth of Nations). Det er i dag 15 slike land. I dag innehar kong Charles III posisjonen som statssjef i disse, og ettersom han agerer som monark for hvert enkelt land, er han titulert deretter. I Australia er han for eksempel kjent som «konge av Australia». En rekke andre land ble gjort til samvelderiker i forbindelse med landenes selvstendighet, men har senere valgt republikansk statsform. De fleste av disse har fortsatt som ordinære medlemmer av Samveldet (gjerne kalt samveldeland). 
Utenfor Storbritannia utnevner kongen, etter forslag fra hver stats regjeringssjef, en generalguvernør som sin personlige representant. Generalguvernøren er ikke statssjef, men kan ta i bruk stort sett alle de rettigheter som kongen har i egenskap av konstitusjonell monark; i de fleste sammenhenger fyller denne kun en seremoniell rolle. I de samvelderikene som også er forbundsstater, som Australia og Canada, finnes også en guvernør eller viseguvernør i hver delstat.


== Liste over samvelderikene ==
 Antigua og Barbuda, gjennom selvstendighet 1981
 Australia, gjennom antagelse av Westminster-statutten 1942 (retroaktivt til 1939)
 Bahamas, gjennom selvstendighet 1973
 Belize, gjennom selvstendighet 1981
 Canada, gjennom Westminster-statutten 1931
 Det forente kongerike Storbritannia og Nord-Irland, se Westminster-statutten
 Grenada, gjennom selvstendighet 1974
 Jamaica, gjennom selvstendighet 1962
 New Zealand, gjennom antagelse av Westminster-statutten 1947
 Papua Ny-Guinea, gjennom selvstendighet 1975
 Saint Kitts og Nevis, gjennom selvstendighet 1983
 Saint Lucia, gjennom selvstendighet 1979
 Saint Vincent og Grenadinene, gjennom selvstendighet 1979
 Salomonøyene, gjennom selvstendighet 1978
 Tuvalu, gjennom selvstendighet 1978


== Tidligere samvelderiker ==
Barbados 1966–2021
Ceylon 1948–1972
Fiji 1970–1987
Gambia 1965–1970
Ghana 1957–1960
Guyana 1966–1970
India 1947–1950
Irland 1931–1949
Kenya 1963–1964
Malawi 1964–1966
Malta 1964–1974
Mauritius 1968–1992
Nigeria 1960–1963
Pakistan 1947–1956
Sierra Leone 1961–1971
Sør-Afrika 1931–1961
Tanganyika 1961–1962
Trinidad and Tobago 1962–1976
Uganda 1962–1963


== Se også ==
Samvelde
Keiser av India

Keiser og keiserinne av India var en tittel som ble benyttet av de britiske monarkene under britisk India på det indiske subkontinent fra 1876 (ved kongelig lov av 1876) og varte fram til 1948. Etter at India hadde oppnådd uavhengighet fra Storbritannia var det en overgangsperiode hvor den britiske monarken også var konge av de uavhengige besittelsene India og Pakistan.
Betegnelsen keiser av India er også benyttet til å referere til indiske keisere som Store Chola [Raja rajan] keiser Ashoka av Mauryadynastiet og keiser Akbar av Mogulriket. Eksempelvis benyttet Ashoka betegnelsen «samrat» som sin tittel, noe som betyr keiser på sanskrit og andre indiske språk. Tittelen ble også benyttet av den siste stormogulen Bahadur Shah Zafar fram til han tatt til fange av britene.


== Referanser ==